b'\n_START_ARTICLE_\nSamo Tom\xc3\xa1\xc5\xa1ik\n_START_PARAGRAPH_\nSamuel Tom\xc3\xa1\xc5\xa1ik (Jel\xc5\xa1avsk\xc3\xa1 Teplica, 8. velja\xc4\x8de 1813. \xe2\x80\x93 Chy\xc5\xben\xc3\xa9, 10. rujna 1887.) je slova\xc4\x8dki pjesnik i prozaik._NEWLINE_Poznat je kao autor panslavenske budnice\xc2\xa0\xc2\xbbHej, Slov\xc3\xa1ci\xc2\xab\xc2\xa0(1834.), koja je s izmijenjenim naslovom i stihovima bila sve\xc4\x8danom pjesmom SFRJ (od 1943.), himnom SFRJ (od 1977. privremenom himnom, a od 1988. kona\xc4\x8dnom). Slu\xc5\xbeila je i kao himna SR Jugoslavije, te Dr\xc5\xbeavne Zajednice Srbija i Crna Gora (do 2006.). U Slova\xc4\x8dkoj je to domoljubna pjesma, koja za Slovake ima zna\xc4\x8daj druge himne._NEWLINE_\xc5\xa0kolovao se u Jel\xc5\xa1avi i Gemeru, gimnaziju je poha\xc4\x91ao u Ro\xc5\xbe\xc5\x88avama, a studije je kasnije nastavio u Ke\xc5\xbemaroku, Krak\xc3\xb3wu i Wieliczki. Prije nego je zavr\xc5\xa1io studije podu\xc4\x8davao je dvije godine u B\xc3\xa1nr\xc3\xa9vema, ali kada mu se razbolio otac vratio se doma, da bi nakon o\xc4\x8deve smrti postao evangeli\xc4\x8dki vikar u Chy\xc5\xben\xc3\xa9u.'